section_heading: Pozadina i kompozicija
paragraph_text: "Get Together" su napisali Madonna, Anders Bagge, Peer Åström i Stuart Price dok su producentske zasluge preuzeli Madonna i Price. Pjesma je inspiraciju pronašla u dance hitu iz 1998. "Music Sounds Better with You" grupe Stardust. "Jump" je prvotno trebao biti treći singl s albuma. Međutim, pjesma "Get Together" je izabrana za treći singl i to isti dan kada je započela Madonnina Confessions Tour. Odluka je donesena na temelju činjenice da je pjesma "Get Together" bila treća najprodavanija digitalna pjesma s albuma. Do izlaska trećeg singla, "Get Together" je prodan u 20.000 digitalnih primjeraka doj je "Jump" u 9.000 primjeraka. Tako je "Get Together" bio izabran za treći singl. Naslovnica singla prikazuje Madonnu i njezinu ekipu s Confessions Tour, uključujući i producenta pjesme Pricea. Slika se može vidjeti kao umetnuta naslovniva DVD-a I'm Going to Tell You a Secret.